b"\n_START_ARTICLE_\nHorst Sindermann\n_START_PARAGRAPH_\nHorst Sindermann (5. september 1915 i Dresden, Tyskland \xe2\x88\x92 20. april 1990 i Berlin) var en tysk kommunistisk politiker, der var DDR's statsminister (formand for Ministerrat) fra 1973 til 1976._NEWLINE_I 1929 blev Sindermann medlem af Kommunistischer Jugendverband Deutschlands. Han blev han f\xc3\xa6nglet i otte m\xc3\xa5neder i 1933 for at have sluttet sig til den tyske modstandsbev\xc3\xa6gelse mod nazi-styret. I 1935 blev han id\xc3\xb8mt seks \xc3\xa5rs tugthus og var frem til 1945 i KZ-lejrene Sachsenhausen og Mauthausen._NEWLINE_Efter krigen blev han avisredakt\xc3\xb8r og leder af SED i Chemnitz og Leipzig. Han var medlem af Volkskammer fra 1963 til 1969 og parlamentets formand fra 1976 til 1989. Han var desuden medlem af SED's politbureau."